Bácsalmás Város Önkormányzata Képviselő-testületének 
13/2026. (IX. 18.) önkormányzati rendelete

a szociális célú tűzifa juttatásának szabályairól

[1] A rendelet célja, hogy szabályozza Bácsalmás településen a szociális célú tűzifa juttatás szabályait.
[2] Bácsalmás Város Önkormányzatának képviselő-testülete az Alaptörvény 32. cikk (2) bekezdésében biztosított jogalkotó hatáskörében eljárva, a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva - pályázati keret terhére - szociális tüzelőanyag támogatást biztosít.
1. §
(1) A települési önkormányzatok szociális célú tüzelőanyag vásárlásához kapcsolódó és a helyi önkormányzatokért felelős miniszter által a Magyarország 2026. évi központi költségvetéséről szóló 2025. évi LXIX. törvény 3. melléklet 12/2.3.1. pontja alapján kiírt pályázata alapján a helyi önkormányzatokért felelős miniszter 2026. évben Bácsalmás Város Önkormányzata (továbbiakban: önkormányzat) számára vissza nem térítendő támogatást biztosít szociális tüzelőanyag vásárlásához.
(2) A rendelet célja, hogy
a)	Bácsalmás városban élők részére támogatást nyújtson szociális rászorultságuk alapján,
b)	meghatározza a természetben nyújtott szociális célú tűzifa juttatás jogosultsági feltételeit, az igénylés, és az elbírálás menetét.
(3) E rendelet hatálya kiterjed a Bácsalmás város közigazgatási területén állandó lakcímmel vagy tartózkodási hellyel rendelkező állampolgárokra.
2. §
(1) Az önkormányzat a rendelkezésére álló keret mértékéig, kérelemre, vissza nem térítendő támogatás formájában, természetbeni juttatásként, szociális célú tűzifa támogatást nyújt azon személyek részére, akinek a háztartásában az együtt élő személyek egy főre eső jövedelme nem haladja meg a 150.000.- Ft-ot, egyedül élő személy esetén 200.000.- Ft-ot és a lakóingatlanuk fűtését fatüzelésre alkalmas tüzelőberendezéssel (is) biztosítják.
(2) A támogatás megállapításakor előnyben kell részesíteni azokat, akik
a)	a szociális igazgatásról és szociális ellátásokról szóló 1993. évi III. törvény szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosultak, vagy
b)	a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő családban élnek, vagy
c)	rendszeres gyermekvédelmi kedvezményben részesülő családban élnek, vagy
d)	egyszülős háztartásban élnek, vagy
e)	olyan családban élnek, amelyikben rokkantsági ellátásban részesülő él, vagy
f)	65 év feletti, egyedül élő nyugdíjasok, amennyiben nyugdíjuk nem éri el a 150.000 Ft-ot, vagy
g)	olyan családban élnek, ahol 3, vagy több gyermeket nevelnek,
és a lakóingatlanuk fűtését fatüzelésre alkalmas tüzelőberendezéssel (is) biztosítják.
(3) Nem nyújtható támogatás az üresen álló, nem lakott ingatlanra, amelyben életvitelszerűen senki nem él.
(4) A támogatás megállapítására a szociális igazgatásról és szociális ellátásokról szóló 1993. évi III. törvény és Bácsalmás Város Önkormányzata Képviselő-testületének a szociális ellátásokról szóló 21/2023.(XI.29.) önkormányzati rendeletében foglalt eljárási szabályokat kell alkalmazni.
3. §
(1) A támogatás megállapítása iránti eljárás az e rendelet 1. melléklete szerinti kérelemre indul.
(2) A kérelmeket – az önkormányzat által benyújtott pályázat elbírálását követően – tárgyév november 30-ig lehet a Bácsalmási Közös Önkormányzati Hivatal Szociális és Hatósági Osztályán benyújtani. A határidő elmulasztása jogvesztő. A határidőn túl beérkező kérelmek automatikusan elutasításra kerülnek.
(3) A szociális célú tűzifa átvételét a jogosult a rendelet 2. mellékletét képező átvételi elismervény aláírásával igazolja.
4. §
(1) Ugyanazon lakóingatlanban élők esetén csak egy kérelem alapján vehető igénybe támogatás, függetlenül az ott élő személyek, családok és háztartások számától. Amennyiben egy ingatlanból több kérelem érkezik, az elbírálás a kérelem beérkezésének sorrendjében történik.
(2) A természetben nyújtott szociális célú tűzifa támogatás mértéke a rendelkezésre álló keret erejéig, az igénylők számától függően legfeljebb 5 erdei m3 lakóingatlanonként.
(3) A szociális célú tűzifa támogatásról, a jogosulatlanul és rosszhiszeműen igénybe vett ellátás visszatérítésének elrendeléséről, vagy annak méltányosságból történő elengedéséről a polgármester jogosult dönteni.
(4) Az önkormányzat a szociális célú tűzifában részesülőtől ellenszolgáltatást nem kér.
(5) Az önkormányzat saját forrásból biztosítja a tüzelő vásárláshoz szükséges önrészt, szállítási és egyéb járulékos költségeket.
5. §
(1) A támogatás igénybevételének jogosságát, valamint a szociális célú tűzifa felhasználását az önkormányzat ellenőrizheti.
(2) Amennyiben az ellenőrzés megállapítása szerint a kérelemben valótlan adat szerepel, vagy a kérelmező által lakott ingatlan tűzifával nem fűthető, a kérelmező a tűzifa költsége és a szállítás költsége összegét köteles az önkormányzat számlájára befizetni.
(3) Amennyiben az ellenőrzés alkalmával megállapítást nyer, hogy a támogatásként megítélt tűzifát a kérelmező nem saját lakóingatlanának fűtésére használja fel, vagy eladja, a tűzifa értékét, valamint a szállítási költségének kétszeresét köteles az önkormányzat számlájára befizetni.
6. §
Ez a rendelet 2026. szeptember 21-én lép hatályba, és 2027. április 30-án hatályát veszti.




	Németh Balázs	dr. Párczen Zoltán
	polgármester 	jegyző 




Záradék:

Megalkotta Bácsalmás Város Önkormányzatának Képviselő-testülete a 2026. szeptember 17-én tartott ülésén.
Kihirdetve: a Bácsalmási Közös Önkormányzati Hivatal tájékoztató tábláján, 
2026. szeptember 18-án.



	dr. Párczen Zoltán
	jegyző

1. melléklet a 13/2026. (IX.18.) önkormányzati rendelethez

Benyújtási határidő: 2026.11.30.

Kérelem

1.	A kérelmező személyére vonatkozó adatok:
Neve: …………………………………………………………………………………………........
Születési neve: …………………………………………………………………………………….
Anyja születési neve: ……………………………………………………………………………..
Születési helye, ideje (év, hó, nap): ……………………………………………………………..
Lakóhelye: ………………. irányítószám …………………………………………….. település
…………………………………………………….. út, utca, tér ………………házszám ……,,..
Tartózkodási helye: ………. irányítószám …………………………………………... település
…………………………………………………….. út, utca, tér ………………házszám ……....
Társadalombiztosítási Azonosító Jele: ………………………………………………………….
Telefonszám: ………………………………….…………………..
Állampolgársága: ………………………………………………….
kérem, hogy részemre Bácsalmás Város Önkormányzata Képviselő-testületének a szociális célú tűzifa juttatásának szabályairól szóló 13/2026. (IX. 18.) önkormányzati rendelete (a továbbiakban: önkormányzati rendelet) alapján szíveskedjenek természetbeni juttatásként tűzifát biztosítani.

1.1.	Kérelmező családjában élő közeli hozzátartozó személyek adatai (házastárs, élettárs, eltartott gyermek):

	
	Név (ha eltérő, születési neve is)
	Születés helye, ideje (év, hónap, nap)
	Anyja neve
	Társadalombizto-sítási Azonosító Jele

	1.
	
	
	
	

	2.
	
	
	
	

	3.
	
	
	
	

	4.
	
	
	
	

	5.
	
	
	
	

	6.
	
	
	
	

	7.
	
	
	
	

	8.
	
	
	
	



1.2.	Nyilatkozom, hogy a kérelemmel érintett lakóingatlanban, fatüzelésre alkalmas berendezéssel rendelkezem:

IGEN 							NEM

2. Jövedelmi adatok

A kérelmező, valamint a vele közös háztartásban élő közeli hozzátartozók havi jövedelme forintban:

	
	A.
	B.
	C.

	
	A jövedelem típusa
	Kérelmező
	A kérelmezővel közös családban élő közeli hozzátartozók

	

1.
	Munkaviszonyból és más foglalkoztatási jog-viszonyból származó
ebből: közfoglalkozta-tásból származó
	
	
	
	
	

	
2.
	Társas és egyéni vállalkozásból, őstermelői, illetve szellemi és más önálló tevékenységből
származó
	
	
	
	
	

	3.
	Táppénz, gyermekgondozási támogatások
	
	
	
	
	

	
4.
	Nyugellátás és egyéb nyugdíjszerű rendszeres szociális ellátások
	
	
	
	
	

	
5.
	Önkormányzat, járási hivatal és munkaügyi szervek által folyósított ellátások
	
	
	
	
	

	6.
	Egyéb jövedelem
	
	
	
	
	

	7.
	Összes jövedelem
	
	
	
	
	



A családban az 1 főre jutó jövedelem………………. Ft.

A jövedelemigazolásra elfogadható okmány vagy annak másolata
a)	munkabérből származó jövedelem esetén a munkáltató által kiállított jövedelemigazolás, 
b)	munkanélküli ellátás esetén az illetékes munkaügyi központ által kiállított igazolás,
c)	nyugdíj, nyugdíjszerű ellátások esetén a nyugdíjfolyósító szerv által tárgyévre kiadott nyugdíjösszesítő és nyugdíjszelvény vagy nyugdíjösszesítő és bankszámlakivonat,
d)	őstermelő esetén a bevételről vezetett dokumentum, vagy az állami adóhatóság által lezárt adóévről kiállított igazolás,
e)	vállalkozásból származó jövedelem esetén lezárt adóévről az állami adóhatóság által kiadott igazolás, a le nem zárt időszakra vonatkozóan könyvelői igazolás vagy a vállalkozó nyilatkozata, 
f)	tartásdíj esetén a felvett vagy megfizetett tartásdíj összegét igazoló postai szelvény, bankszámlakivonat vagy átvételi elismervény, ezek hányában a tartásdíj jogosultjának nyilatkozata,
g)	ösztöndíjról a közép-, vagy felsőoktatási intézmény által kiállított igazolás, bankszámlakivonat vagy az utalást igazoló elektronikus nyilvántartásból kinyomtatott adattartalom.
h)	az a)-g) pontba nem tartozó jövedelem esetén a jövedelem típusának megfelelő igazolás

3. A z önkormányzati rendelet 1. § (2) bekezdése alapján előnyben részesülök, mert:* 
�	aktív korúak ellátásában részesülök (csatolva a Járási Hivatal határozata, vagy Hatósági Bizonyítványa)

�	időskorúak járadékában részesülök (csatolva a Járási Hivatal határozata vagy Hatósági Bizonyítványa)

�	lakhatáshoz kapcsolódó rendszeres kiadások viselésével kapcsolatos települési támogatásban részesülök (csatolva az önkormányzati határozat)

�	a Gyvt. szerinti halmozottan hátrányos helyzetű gyermeket nevelek családomban (csatolva a gyámhatóság, vagy önkormányzat határozata)

�	rendszeres gyermekvédelmi kedvezményben részesülök (csatolva az önkormányzat határozata)

�	egyszülős háztartásban élek (csatolva a gyermekelhelyezéséről rendelkező bírósági végzés vagy gyámhatósági jegyzőkönyv) 

�	olyan családban élek, ahol rokkantsági ellátásban részesülő él (csatolva a nyugdíjfolyósító szerv megállapító határozata, vagy az ellátások összegét megállapító igazolás)

�	65 feletti egyedül élő nyugdíjas vagyok, a havi nyugdíjam 150.000 Ft alatti (csatolva a nyugdíjfolyósító szerv megállapító határozata, vagy az ellátások összegét megállapító igazolás)

�	olyan családban élek, ahol 3 vagy több gyermeket nevelnek (nagykorú gyermek esetén iskolalátogatási- vagy hallgatói jogviszony igazolás

1. Név:…………………………….Szül.idő:…………………………………………. 
2. Név:…………………………… Szül.idő:…………………………………….…… 
3. Név:…………………………… Szül.idő:…………………………………………. 
4. Név:…………………………… Szül.idő:…………………………………………  
*A megfelelő rész jelölendő

4. Egyéb nyilatkozatok

4.1.	Felelősségem tudatában kijelentem, hogy
a)	életvitelszerűen lakóhelyemen/a tartózkodási helyemen élek *(a megfelelő rész aláhúzandó), 
b)	a közölt adatok a valóságnak megfelelnek.

4.2.	Tudomásul veszem, hogy a kérelemben közölt jövedelmi adatok valódiságát a szociális igazgatásról és szociális ellátásokról szóló 1993. évi III. törvény 10. § (7) bekezdése alapján a szociális hatáskört gyakorló szerv - a Nemzeti Adó- és Vámhivatal hatáskörrel és illetékességgel rendelkező adóigazgatósága útján – ellenőrizheti.

4.3.	Hozzájárulok ahhoz, hogy a Bácsalmási Közös Önkormányzati Hivatal az általam közölt személyes adataimat teljeskörűen megismerje, azokat a kérelem elbírálása, a döntés meghozatala és a nyilvántartás vezetése céljából felhasználja. Hozzájárulok a kérelemben szereplő adatoknak a szociális tűzifa juttatás eljárása során történő felhasználásához.

4.4.	 A szociális célú tűzifa kérelemnek teljes egészben helyt adó döntés esetén fellebbezési jogomról lemondok.

Bácsalmás, 2026. november hó ………… nap

	………………………………………………
	kérelmező



2. melléklet a 13/2026. (IX. 18.) önkormányzati rendelethez


Átvételi elismervény

…………………………………………….... (név), Bácsalmás, ………….…………….……. u. …..….. szám alatti lakos aláírásommal elismerem, hogy a mai napon Bácsalmás Város Önkormányzata Képviselő-testületének a szociális célú tűzifa juttatásának szabályairól szóló 13/2026. (IX. 18.) önkormányzati rendelete alapján a 2026. évi szociális tűzifa támogatásként megállapított természetbeni juttatásként ….…… m3 mennyiségű tűzifát átvettem. 

Bácsalmás, 2026. ……………… hó …….. nap 



	………………………………………..	………………………………………..
	átadó	átvevő

